
	Posl. br. 6-Stpn-73/2015-12

        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-Stpn. 73/2015-12


U   I M E    R E P U B L I K E    H R V A T S K E

R J E Š E N J E


Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao sucu pojedincu, povodom prijedloga za sklapanje predstečajne nagodbe dužnika LUKA BEĆIR vl. Ugostiteljski obrt SKALIN, Gruda, Molunat, Molunat 55, OIB: 61800754183, nakon ročišta radi sklapanja predstečajne nagodbe održanog dana 6. listopada 2015. godine uz sudjelovanje dužnika, te vjerovnika REPUBLIKA HRVATSKA, MINISTARSTVO FINANCIJA, POREZNA UPRAVA zastupano po ovlaštenoj osobi Tereziji Knego, istog dana


r i j e š i o    j e

Odobrava se predstečajna nagodba dužnika LUKA BEĆIR vl. Ugostiteljski obrt SKALIN, Gruda, Molunat, Molunat 55, OIB: 61800754183,  potpisana na ročištu radi sklapanja predstečajne nagodbe održanom pred ovim sudom 6. listopada 2015. godine.


Obrazloženje

	Predlagatelj LUKA BEĆIR vl. Ugostiteljski obrt SKALIN, Gruda, Molunat, dostavio je ovom sudu prijedlog za sklapanje predstečajne nagodbe s priloženim ispravama iz postupka provedenog pred FINA-om.

	Ovršnim rješenjem FINA Regionalni centar Split, Klasa: UP-I/110/07/15-01/8029, Ur.br.: 04-06-15-8029-25 od 21. srpnja 2015. godine (list spisa 89-90) utvrđeno je da su za plan financijskog restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te je utvrđeno da je postupak proveden u skladu s odredbama zakona.

	Na ročište za sklapanje predstečajne nagodbe pristupili su dužnik i vjerovnik čija tražbina prema rješenju (list spisa 86-87) s tablicom utvrđenih tražbina (list spisa 88) čini potrebnu većinu iz čl. 63. Zakona o financijskom poslovanju i predstečajnoj nagodbi (NN 108/12, 81/13, 112/13, dalje u tekstu ZFPPSN), koji se obzirom na vrijeme kada je (list spisa 22) predmetni postupak otvoren (14. 05.2015.g.) primjenjuje, te je na ročištu dao svoj pristanak na sklapanje predstečajne nagodbe. Sukladno čl. 66. st. 9. ZFPPN sud će odobriti sklapanje predstečajne nagodbe ako na ročištu za sklapanje predstečajne nagodbe svoj pristanak daju dužnik i vjerovnici čije tražbine čine potrebnu većinu iz čl. 63. ZFPPN i ako je sadržaj predložene nagodbe u skladu s općim pravilima o sudskoj nagodbi i u bitnim sastojcima odgovarajući prihvaćenom planu financijskog i operativnog restrukturiranja dužnika, a predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN. 

Budući su na ročištu za sklapanje predstečajne nagodbe predloženu predstečajnu nagodbu pred sudom potpisali dužnik i vjerovnik čija tražbina čini potrebnu većinu iz članka 63. ZFPPSN, a sud nije našao da predložena predstečajna nagodba u bitnome odstupa od prihvaćenog plana financijskog i operativnog restrukturiranja dužnika, ispunjenje su pretpostavke da se  odobri sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

	Zbog navedenog, na temelju spomenutih propisa, odlučeno je kao u izreci.
	 
U Dubrovniku, 6. listopada 2015. godine

									Sudac: 

									Srđan Gavranić, v.r.




POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a (06.10.2015.g.):
- predlagatelju (dužniku),
- oglasna ploča,
- FINA RC Split, prije pravomoćnosti, uz primjerak potpisane predstečajne nagodbe, te nakon pravomoćnosti,
- sudski registar, nakon pravomoćnosti.

